Qezaya Hezexî ya Şrinexî de 3ê êlule de wesayîtê zirxînî yê polîsanê tirkan doman Mîhraç Mîroglu (7) qetil kerdbi.
Ramitoxê wesayîtê zirxînî M.K. nêame tepiştene zî la polîsanê trafîkî qirkerdiş de Mîhraç de qusur dî. Goreyê raporê înan Mîhraç qirkerdiş de qusurino esil o, o 'bêtedbîr û bêkontrol' têgêrayo û ey 'dayo wesayîtê zirxînî ro.'
Goreyê îfadeyê şahîdê qirkerdişî qezayî ra dima polîsan wexto ke doman berdêne nêweşxane vat ey doman nêdîyo.
